पुरुषों के डबल्स मुक़ाबले में जहाँ भारत के लिएंडर पेस और राडेक स्टेपानेक की जोड़ी ने क्वार्टर फ़ाइनल में जगह बना ली, वहीँ भारत की सानिया मिर्ज़ा और चीन की जी जेंग ने भी महिलाओं के डबल्स मुक़ाबले में क्वार्टर फ़ाइनल में जगह बना ली.लिएंडर पेस और स्टेपानेक की जोड़ी को तीसरे दौर में जीत हासिल करने के लिए दो घंटे और 12 मिनट तक मुक़ाबला करना पड़ा.आख़िरकार पेस और स्टेपानेक ने फ़्रांसीसी जोड़ी माइकल लोड्रा और निकोलस माहूत को तीन सेटों के मैच में 7-5, 4-6 और 6-3 से मात दी. पहला सेट 7-5 से जीतने के बाद पेस और स्टेपानेक को दूसरे सेट में हार का सामना करना पड़ा. 14वीं वरीयता प्राप्त लोड्रा और माहूत की जोड़ी ने दोनों को अच्छी टक्कर दी और दूसरा सेट 6-4 से जीतकर मैच में वापसी की.लेकिन अनुभवी पेस और स्टेपानेक ने तीसरे और निर्णायक सेट में संयम से खेलते हुए जीत हासिल कर ली. तीसरे सेट का स्कोर रहा 6-3.दूसरी ओर महिलाओं के डबल्स मुक़ाबले में भारत की सानिया मिर्ज़ा और चीन की जी जेंग के सामने थीं छठी वरीयता प्राप्त जर्मनी की एना लेना ग्रोएनफेल्ड और चेक गणराज्य की क्वेटा पेश्के की जोड़ी. ॉलेकिन 10वीं वरीयता प्राप्त सानिया और जी जेंग की जोड़ी ने दोनों को संभलने तक का मौक़ा नहीं दिया.इस एकतरफ़ा मुक़ाबले में सानिया और जी जेंग ने सीधे सेटों में जीत हासिल की. उन्होंने 6-2 और 6-3 से जीत हासिल करते हुए क्वार्टर फ़ाइनल में जगह बनाई.(क्या आपने बीबीसी हिन्दी का नया एंड्रॉएड मोबाइल ऐप देखा? डाउनलोड करने के लिए यहां 



क्लिक करें. आप ख़बरें पढ़ने और अपनी राय देने के लिए हमारे 



फेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)